
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 373/2011
ΘΕΜΑ: Λήψη απόφασης για την ανάκληση ή μη της άδειας ίδρυσης και λειτουργίας καταστήματος υγειονομικού ενδιαφέροντος της Κωστοπούλου Αικατερίνης του Θεοδώρου
    
Στον Πύργο και στο Δημοτικό Κατάστημα σήμερα την 29 του μηνός Αυγούστου, του έτους 2011, ημέρα Δευτέρα και ώρα 19:00 μ.μ το Δημοτικό Συ,μβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 39587/25-8-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σκαρτσιάρης Παναγιώτης – Αντιπρόεδρος, 3. Τζουανόπουλος Δημήτριος – Γραμματέας, 4.Καράμπελας Αντώνιος,5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13.  Τζίνη Διονυσία, 14. Μπίρμπας Κων/νος 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Λιατσής Γαβριήλ – Επικεφαλής της Μείζονος Μειοψηφίας, 19. Ανδριόλας Γεώργιος, 20. Γιαννακούλιας Θεόδωρος 21. Σεϊντής Βασίλειος, 22. Λιατσής Δημήτριος, 23. Γεράνιος Κων/νος, 24. Αγγελακοπούλου Ανδριάνα, 25. Γιάνναρος Χρήστος – Επικεφαλής της παράταξης «Λαϊκή Συσπείρωση», 26. Καραμπέτσος Αθανάσιος, 27. Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου»

ΑΠΟΝΤΕΣ: 

1. Κοτσιλίμπας Γεώργιος, 2. Ζέκιος Λεωνίδας, 3. Φραγκαντώνης Παναγιώτης, 4. Αργυρόπουλος Ιωάννης του Παναγιώτη, 5. Δημόπουλος Φώτιος, 6. Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης για το συγκεκριμένο θέμα προσκλήθηκε στη συνεδρίαση με την  υπ’ αριθμ. 39587/25-8-2011 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Δ.Κ. Πύργου κ. Σπυρίδων Δαρζέντας, ο οποίος δεν προσήλθε. Τον Πρόεδρο της Δ.Κ. αναπλήρωσε νομίμως (άρθρο 81 παρ. 3 του Ν. 3852/10) ο Αντιπρόεδρος κ. Γεώργιος Λαμπρόπουλος.
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

    Ακολούθως ο Πρόεδρος έθεσε υπόψη του Δημοτικού Συμβουλίου το 23(6) θέμα της ημερήσιας διάταξης με τίτλο: «Ανάκληση ή μη της άδειας του καταστήματος της Κωστοπούλου Αικατερίνης του Θεοδώρου» και ανέφερε: 

    Σύμφωνα με το άρθρο 80 του Ν. 3463/2006 αρμόδιο για την ανάκληση των αδειών που έχουν τροποποιήσει τους ουσιώδεις όρους λειτουργίας τους και έχουν προβεί σε πολεοδομικές παραβάσεις, είναι η Δημαρχιακή Επιτροπή. Λόγω της σοβαρότητας του θέματος η Δημαρχιακή Επιτροπή με την υπ’ αριθμ. 433/2009 απόφασή της, το παρέπεμψε το θέμα στο Δημοτικό Συμβούλιο.
    Τα στοιχεία του φακέλου έχουν ως εξής:
1ον  Υπ’ αριθμ. 1020/15483/19-α/21-5-2009 και 1020/15843/20-α/22-5-2009 μηνύσεις του Α.Τ. Πύργου, που βεβαιώνει παραβάσεις.
2ον  4823/4-6-2009 έγγραφο της Δ/νσης Υγείας και Πρόνοιας σύμφωνα με το οποίο «.......υπήρξε ανάπτυξη τραπεζοκαθισμάτων σε υπαίθριο χώρο, ενώ δεν προβλέπεται στην 35743/30-10-2007 άδεια ίδρυσης και λειτουργίας του. Αυτό αποτελεί επέκταση του καταστήματος και δεν είναι προς βελτίωση των όρων λειτουργίας αυτού. Ως εκ τούτου, θεωρείται ίδρυση νέου καταστήματος, απαιτείται νέα άδεια ίδρυσης και λειτουργίας ή πρόσθετη πράξη προσδιορισμού τραπεζοκαθισμάτων εφόσον πληρούνται οι απαιτούμενοι όροι».
3ον 19973/22-6-2009 έγγραφο του Γραφείου Διοικητικών Κυρώσεων το οποίο εισηγείται την ανάκληση της άδειας ίδρυσης και λειτουργίας του καταστήματος «ΚΑΦΕ ΜΠΑΡ» που βρίσκεται επί της πλατείας Ηφαίστου 31, ιδιοκτησίας της Κωστοπούλου Αικατερίνης του Θεοδώρου.
    Κατόπιν η κα Κωστοπούλου Αικατερίνη κατέθεσε στο Δήμο την άδεια λειτουργίας του καταστήματός της και κάλεσε το σώμα να αποφασίσει σχετικά. 
Το Δημοτικό Συμβούλιο Πύργου

Λαμβάνοντας υπόψη του:

· Τις διατάξεις του άρθρου 80 του Ν.3463/2006 
· Τις διατάξεις του άρθρου 65 του Ν.3852/2010
· Τις διατάξεις του άρθρου 80 παρ. 6  του Ν.3463/2006, σε συνδυασμό με την υπ’ αριθμ. 433/2009 απόφαση της Δημαρχιακής Επιτροπής

· Τα στοιχεία του φακέλου του καταστήματος και μετά από διαλογική συζήτηση, 
Α π ο φ α σ ί ζ ε ι   ομόφωνα:
    Η ανάκληση ή μη της άδειας ίδρυσης και λειτουργίας του ανωτέρω καταστήματος δεν αποτελεί πλέον αντικείμενο συζήτησης, δεδομένου ότι η κα Κωστοπούλου Αικατερίνη του Θεοδώρου, κατέθεσε στο δήμο Πύργου την αριθμ. 35743/30-10-2007 άδεια ίδρυσης και λειτουργίας καταστήματος υγειονομικού ενδιαφέροντος «ΚΑΦΕ ΜΠΑΡ», επί της οδού Ηφαίστου 31.

    Οι Δημοτικοί Σύμβουλοι κ.κ. Κ. Μπίρμπας, Γ. Λιατσής – Επικεφαλής μείζονος μειοψηφίας, Γ. Ανδριόλας, Θ. Γιαννακούλιας, Β. Σεϊντής, Δ. Λιατσής, Κ. Γεράνιος, Α. Αγγελακοπούλου, Π. Σκαρτσιάρης και Ι. Σεφερλής – Επικεφαλής της παράταξης «Ανταρσία στο Δήμο Πύργου», είχαν αποχωρήσει από τη συνεδρίαση, όταν τέθηκε το θέμα προς συζήτηση και έγκριση.
Η παρούσα απόφαση έλαβε αύξοντα αριθμό 373/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                            ΤΑ ΜΕΛΗ                   Ο ΓΡΑΜΜΑΤΕΑΣ
Ε. ΚΑΝΝΗΣ

   
 



 Δ. ΤΖΟΥΑΝΟΠΟΥΛΟΣ

Ακριβές Απόσπασμα

Εκ των πρακτικών του Δ.Σ.

Πύργος 30-11-2011
Ο ΔΗΜΑΡΧΟΣ

      Μ.Ε.Δ
